Sirdarjas vilojats

Sirdarjas vilojats () ir viens no Uzbekistānas administratīvajiem vilojatiem, tā administratīvais centrs ir Gulistonas pilsēta. Atrodas valsts centrālajā daļā, Mirzačelas stepē Sirdarjas upes kreisajā krastā. Robežojas ziemeļos ar Kazahstānu, austrumos — ar Taškentas vilojatu, dienvidos — ar Tadžikistānu, bet rietumos — ar Džizahas vilojatu. Administratīvi dalās 8 tumanos (rajonos) un 3 vilojata pilsētās (Gulistona, Jangijera un Širina).

 Vēsture 
Tagadējā administratīvā vienība izveidota 1963. gada 16. februārī kā Uzbekijas PSR Sirdarjas apgabals ar centru Jangijeras pilsētā, nodalot teritorijas no Samarkandas apgabala (Džizahas pilsētu un rajonu), Taškentas apgabala (3 rajoni) un 1956. gadā no Kazahijas PSR Uzbekijai pievienotos divus rajonus. Tā paša gada 26. novembrī apgabalu centru pārcēla uz Gulistonu. 1971. gadā 3 rajonus nodeva atpakaļ Kazahijai, bet 1973. gadā 7 rajonus un Džizahas pilsētu nodalīja jaunizveidotajam Džizahas apgabalam. 1989. gadā Sirdarjas apgabalu apvienoja ar Džizahas apgabalu vienotā Sirdarjas apgabalā ar centru Džizahas pilsētā, bet 1990. gadā atjaunoja atsevišķus Džizahas un Sirdarjas apgabalus. Nomenklatūras vārds «vilojats» tiek piemērots kopš Uzbekistānas neatkarības iegūšanas 1991. gadā; uzbeku valodā tas arī pirms tam piemērots apgabala līmeņa administratīvajām vienībām.

 Ārējās saites